Chan Kong Choy

Tan Sri Chan Kong Choy (lahir 17 Mei 1955) ialah ahli politik Malaysia berketurunan Cina. Beliau merupakan mantan Menteri Pengangkutan Malaysia (2003-2008), mantan Ahli Parlimen  selama tiga penggal (1995-2008), mantan Ahli Parlimen  selama sepenggal (1990-1995) dan mantan ADUN  selama sepenggal (1986-1990). Di peringkat parti beliau merupakan mantan Timbalan Presiden MCA sehingga tahun 2008.

 Latar belakang 
Chan Kong Choy dilahirkan di Bentong, Pahang pada 17 Mei 1955. Beliau memulakan alam persekolahan pada tahun 1962 di Sekolah Rendah Jenis Kebangsaan Khai Mun Pagi, Bentong. Selepas menamatkan pengajian di Sekolah Menengah Sulaiman di Bentong, beliau mengikuti Pengajian Tiong Hua di Universiti Malaya dan dianugerahkan Ijazah Sarjana Muda dengan kepujian pada 1979.

Y.Bhg. Tan Sri Chan Kong Choy memulakan karier sebagai Pensyarah di Universiti Putra Malaysia pada tahun 1980. Beliau kemudian diberi kepercayaan sebagai Setiausaha Politik Menteri Perumahan dan Kerajaan Tempatan, menggantikan mendiang Dato' Chan Sing Sun pada tahun 1986. Bermula dari situ, kerjaya politik beliau terus bergemerlapan dan seterusnya dicalonkan bertanding di kerusi Dewan Undangan Negeri Tanah Rata pada tahun 1986. Beliau menang kerusi berkenaan dan dilantik sebagai Ahli Majlis Mesyuarat Kerajaan Negeri Pahang.

 Politik 
Sepanjang pembabitan dalam MCA, Chan Kong Choy telah memegang beberapa jawatan penting dalam parti. Pada tahun 1989 beliau dilantik sebagai Timbalan Pengerusi MCA Negeri Pahang sebelum dipilih sebagai Ketua Pemuda MCA Malaysia pada tahun 1990. Selain itu, beliau turut diberi kepercayaan memimpin MCA Negeri Terengganu pada tahun 1991.

Chan Kong Choy dilantik sebagai Timbalan Menteri Kebudayaan, Kesenian dan Pelancongan pada tahun 1990 selepas memenagi kerusi Parlimen Lipis. Pada penggal berikutnya beliau dipilih mewakili Parlimen Selayang dan dilantik sebagai Timbalan Menteri Kewangan selepas Pilihan Raya Umum 1999 sebelum diberikan mandat sebagai menteri penuh setelah dilantik sebagai Menteri Pengangkutan pada bulan Jun 2003.

Kejayaan membantu Barisan Nasional mencapai kemenangan pada Pilihan Raya Umum ke-11 telah membakar semangat Tan Sri Chan Kong Choy untuk berkhidmat kepada rakyat dan negara. Beliau yang merupakan Timbalan Presiden MCA Malaysia, berikrar memikul mandat yang diberi dengan ikhlas dan gigih berpandukan matlamat Wawasan 2020.

Selain itu, beliau juga akan terus berusaha memastikan kesejahteraan dan keharmonian rakyat dan bekerjasama dengan semua pihak bagi mengenal pasti permasalahan rakyat dan mencari jalan penyelesaian untuk mengatasinya. Beliau yang kini merupakan Presiden Persatuan Ping Pong Malaysia merangkap Naib Presiden Kesatuan Ping Pong ASEAN telah mendirikan rumahtangga bersama Puan Sri Lai Yoke Lan dan dikurniakan empat orang cahaya mata.

Beliau amat mengagumi karisma dan ketokohan Tun Abdullah Haji Ahmad Badawi, Tun Dr. Mahathir Mohamad serta mendiang Deng Xiao Peng. Bagi memanfaatkan masa lapang, beliau gemar membaca dan bermain golf.

Keputusan pilihan raya
+ Dewan Undangan Negeri Pahang Percentage figures based on total turnout.ThnKawasanCalonUndiPrtsLawanUndiPrtsUndi dibuangMajoritiKeluar1986N01   (MCA)4.006	52.22% Poom Man Kem (DAP)2,117	 27.60%7,671	 1.889	 63.22% Aleyak (BEBAS) 890 11.60% Mazlan Taib (BEBAS) 318 4.15%

+ Parlimen Malaysia Results only available from the 2004 election.ThnKawasanCalonUndiPrtsLawanUndiPrtsUndi dibuangMajoritiKeluar1990P072  (MCA)15,170 57.64%Amin Hussaini Abd Manan (S46)11,148	42.36%27,462	4,02270.37%	1995P090  (MCA)45,392 87.03%Zainul Amri Abdul Aziz (BEBAS)6,765	12.97%54,731	38,62769.89%1999 (MCA)34,979 57.23%Zaitun Mohamed Kasim (DAP)26,144	42.77%63,275	8,83573.94%2004P097  (MCA)36,343 73.48%Koh Swe Yong (PKR)13,117	26.52%51,033	23,22671.72%

 Rujukan 

Pautan luar
 http://pmr.penerangan.gov.my/custom.cfm?name=lihatbiodatadetail.cfm&id=21 

Kategori:Anggota Persatuan Cina Malaysia
Kategori:Orang hidup
Kategori:Kelahiran 1955
Kategori:Ahli politik Malaysia berketurunan Cina
Kategori:Orang dari Pahang
Kategori:Alumni Universiti Malaya
Kategori:Menteri Kerajaan Malaysia
Kategori:Menteri Pengangkutan Malaysia
Kategori:Ahli Dewan Undangan Negeri Pahang ke-7
Kategori:Ahli Dewan Rakyat, Parlimen Malaysia ke-8
Kategori:Ahli Dewan Rakyat, Parlimen Malaysia ke-9
Kategori:Ahli Dewan Rakyat, Parlimen Malaysia ke-10
Kategori:Ahli Dewan Rakyat, Parlimen Malaysia ke-11
Kategori:Timbalan Presiden MCA